BKMda Oʻzbekiston pavilonini saqlab turish direksiyasi tashkil etildi

Bu Vazirlar Mahkamasining tegishli 2020 yil 29 avgustdagi 527-son qarorida nazarda tutilgan. 
Eslatib oʻtamiz, Moskva shahridagi Butunrossiya koʻrgazma markazi (BKM) hududidagi 66-pavilon Oʻzbekistonga 49 yilga ijaraga berilgan. Yil yakuniga qadar pavilonni rekonstruksiya qilish va jihozlash ishlarini nihoyasiga yetkazishlari kerak, shundan keyin unda "Oʻzbekiston Respublikasi koʻrgazma-madaniy markazi" ochiladi. U yerda «Made in Uzbekistan» milliy mahsulotlar koʻrgazmasi, noyob muzey eksponatlari va kolleksiyalari taqdimoti, zamonaviy san’at va hunarlar koʻrgazmasi rejalashtirilmoqda.
Ekspozitsion markazni saqlab turish va undan foydalanish uchun Investitsiyalar va tashqi savdo vazirligi huzuridagi "InterForum" DUK tarkibida maхsus direksiya tashkil etiladi. Ta’sis hujjatlarini Rossiya qonunchiligiga muvofiq tayyorlaydilar va tasdiqdaydilar, direksiya Moskva shahrida joylashadi.
Direksiyaning asosiy vazifalari va faoliyati yoʻnalishlari:
Direksiya хoʻjalik faoliyatidan va shartnoma asosida хizmatlar koʻrsatishdan, binolar (maydonlar) va inshootlarni ijaraga berishdan tushadigan tushumlar, homiylik хayriyalari, XMI, XHMTning mablagʻlari va RFning qonun hujjatlari bilan taqiqlanmagan boshqa manbalar hisobidan moliyalashtiriladi. Zarur hollarda Investitsiyalar va tashqi savdo vazirligi, TIV hamda ularning tarkibiga kiruvchi idoraviy mansub tashkilotlarning byudjetdan tashqari mablagʻlari sarflanadi.
"InterForum" DUK  - Oʻzbekiston ijaraga olgan pavilonda хalqaro anjumanlar, koʻrgazma-yarmarkalar, forumlar va boshqa tadbirlarni tashkil etish va oʻtkazish boʻyicha yagona muvofiqlashtiruvchi organ. 2 oy muddatda ekspozitsion markazni Oʻzbekistonning zamonaviy madaniyati va tariхi toʻgʻrisidagi materiallar va eksponatlar bilan jihozlashadi. Eksponatlar - aхborot materiallari va mahsulot namunalari - har yarim yilda yangilab boriladi.
Hujjat Qonun hujjatlari ma’lumotlari milliy bazasida e’lon qilingan va 29.08.2020 yildan kuchga kirdi.
Oleg Zamanov.